Ta‘izz
Ta‘izz on linn Jeemenis, Ta‘izzi kubernerkonna keskus. Asub Jeemeni mägismaal 1370 m kõrgusel. Ta‘izz on elanike arvult Jeemeni teine linn. Aijubiidide ja rasuliidide ajal oli Ta‘izz Jeemeni pealinn. 16. sajandil vallutasid linna osmanid. Aḩmad ibn Yaḩyā valitsusajal 1948–1962 oli Ta‘izz Põhja-Jeemeni pealinn. Ta‘izz on Jeemeni kohvitootmise keskus. Linnas on rahvusvaheline lennujaam.